Nu kan du spille Snake i Google Maps

Google har altid noget i ærmet den første april og i år er ingen undtagelse. Sidste år kunne man spille Find holger på Google Maps – i år har søgegiganten tilføjet et andet klassisk spil til sin korttjeneste, nemlig 1990’er mobilfænomenet Snake.

Påskeægget rulles ud til både iOS og Android-enheder i dag og vil være tilgængelig til at spille resten af ugen. Hvis du er en af de få, der ikke har installeret Google Maps på din smartphone, kan spillet også tilgås via en dertil oprettet hjemmeside. På undertegnedes iOS er den endnu ikke tilgængelig, men den er der på Android.

Sådan finder du Snake på mobilen (foto: Google).

I stedet for en slange, skal du i Google Maps-udgaven navigere rundt på skærmen med et tog, for at samle passagerer op. Du skal til gengæld undgå at ramme kanterne – eller dig selv, når toget vokser. Ekstrapoint kan scores ved at køre ind over kendte turistobjekter som Tower Bridge og operahuset i Sidney.

Du kan vælge mellem adskillige baner i form af byer; London, Cairo, San Francisco etc. God fornøjelse …

Nu kan du spille Snake i Google Maps